
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 13P/36/2025 3825201565 07. 05. 2025 Mgr. Marianna Hašková ECLI:SK:OSPD:2025:3825201565.3
Uznesenie Okresný súd Prievidza vo veci starostlivosti súdu o maloleté deti: A. B., nar. XX.XX.XXXX a C. B., nar. XX.XX.XXXX, bytom D., E. F. G. XXXX/XX, zastúpené Úradom práce, sociálnych vecí a rodiny Prievidza ako kolíznym opatrovníkom, deti rodičov: matka: A. H., nar. XX.XX.XXXX, bytom D., E. F. G. XXXX/XX, otec: I. B., nar. XX.XX.XXXX, bytom J., C. G. XXXX/XX, o návrhu otca o zníženie výživného na maloleté deti, takto rozhodol: I. Súd konanie z a s t a v u j e. II. Žiaden z účastníkov nemá nárok na náhradu trov konania. odôvodnenie: 1. Návrhom doručeným Okresnému súdu Prievidza dňa 31.03.2025 sa otec domáhal zníženia vyživovacej povinnosti k maloletým deťom A. a C.. 2. Otec dňa 07.05.2025 na prvom informatívnom stretnutí rodičov zobral svoj návrh v celom rozsahu späť a žiadal konanie zastaviť. 3. Matka a kolízny opatrovník so späťvzatím návrhu otcom súhlasili na prvom informatívnom stretnutí rodičov dňa 07.05.2025. 4. Podľa § 29 ods. 1 CMP, navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Dispozícia s návrhom patrí medzi základné procesné oprávnenia navrhovateľky. 6. Navrhovateľ- otec zobral svoj návrh o zníženie výživného na maloleté deti A. a C. späť v celom rozsahu, a to dňa 07.05.2025. Matka a aj kolízny opatrovník so späťvzatím návrhu otcom súhlasili. Vzhľadom na uvedené súd v zmysle § 29 ods. 1 CMP späťvzatiu návrhu vyhovel a konanie zastavil. 7. Súd o trovách konania rozhodol v súlade s § 52 CMP tak, že žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia v dvoch vyhotoveniach na súde, proti rozhodnutiu ktorého smeruje. (§357 písm. a) CSP) V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). (§363 CSP)

